1Yaba Davida le balaodi ba makgotla ba kgetha bara ba bang ba Asafe, le ba Hemane, le ba Jeduthune, ba tle ba porofete ba ithusa ka diharepa le diviole le disimbala. Ke ena palo ya banna ba kentsweng mosebetsing wa tshebetso eo ya bona: 12Empa lentswe le mphihletse sephiring, tsebe ya ka ya utlwa nyenyetso ya lona. 13Yare nahanong ya ditaba le diponong tsa bosiu, ka nako eo boroko bo kgalang batho, 14tshoho le thothomelo tsa nkwela hodimo, tshisimoho ya thekesedisa masapo a ka kaofela; 15seriti sa feta pela sefahleho sa ka, mmeleng wa ka boya ba sosobana; 16sa ema, empa ka sitwa ho lemoha sebopeho sa sona; se ne se le pela mahlo a ka; ha kgutsa, mme ka utlwa lentswe le reng: 17Na ya shwang a ka loka pela Modimo na, kapa motho na o hlwekile pela Mmopi wa hae na? 18Bona, esita le bahlanka ba wona ha o ba tshepe; o bona kodi le ho mangeloi a wona; 19ho jwalo hakakang ho ba ahileng matlung a letsopa, ba hlahileng leroleng, ba ka rinngwang jwaloka ditshwele! 20Ho nka hosasa ho fihlisa mantsiboya, ba thuhakanngwa, ba timela ka ho sa feleng, ba sa lemohuwe. 21Bokgabane ba bona bo feta le bona; ba shwa, ba eso ho fihlele bohlale.